**แผนการจัดการเรียนรู้ที่ ๑**

เรื่อง การอ่านจับใจความสำคัญ จำนวน ๑ ชั่วโมง

หน่วยการเรียนรู้ที่ ๑ เห็นคุณค่าภูมิปัญญา จำนวน ๑๒ ชั่วโมง

ผู้สอน นางสาววันวิสา ประสานเนตร ปีการศึกษา ๒๕๖๔

.................................................................................................................................................................................................

**๑. มาตรฐานการเรียนรู้/ตัวชี้วัด**

**มาตรฐาน ท.๔.๑** เข้าใจธรรมชาติของภาษาและหลักภาษาไทย การเปลี่ยนแปลงของภาษาและหลักของภาษา ภูมิปัญญาทางภาษา และรักภาษาไทยไว้เป็นสมบัติของชาติ

 **ตัวชี้วัด** ท ๑.๑ ป.๓/๑ อ่านออกเสียงคำ ข้อความเรื่องสั้น ๆ และบทร้อยกร้องง่าย ๆ ได้ถูกต้อง คล่องแคล่ว

 ท.๑.๑ ป.๓/๕ สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

 ท.๑.๑ ป.๓/๖ อ่านหนังสือตามความสนใจ อย่างสม่ำเสมอและนำเสนอเรื่องที่อ่าน

 ท.๑.๑ ป.๓/๙ มีมารยาทในการอ่าน

 **ตัวชี้วัด** ท.๒.๑ ป.๓/๒ เขียนบรรยายเกี่ยวกับสิ่งใดสิ่งหนึ่งได้อย่างชัดเจน

 ท.๒.๑ ป.๓/๕ เขียนเรื่องตามจินตนาการ

 ท.๒.๑ ป.๓/๖ มีมารยาทในการเขียน

 **ตัวชี้วัด** ท.๓.๑ ป.๓/๖ มีมารยาทในการฟัง การดู และการพูด

**๒. สาระสำคัญ**

 การอ่านที่ดีและมีประสิทธิภาพนั้นผู้อ่านจำเป็นต้องมีทักษะในการอ่าน และสามารถสรุปสาระสำคัญที่เป็นแก่นหลักของเรื่องที่อ่านได้ อาจเป็นข้อความที่มีสาระครอบคลุมข้อความอื่นในย่อหน้านั้นหรือเนื้อเรื่องทั้งหมด ข้อความตอนหนึ่งหรือเรื่องหนึ่งจะมีใจความสำคัญที่สุดเพียงหนึ่งเดียวถ้าตัดเนื้อความของประโยคที่เป็นใจความรองออก ซึ่งใจความสำคัญก็คือสิ่งที่เป็นสาระสำคัญของเรื่องที่อ่านทั้งหมดนั่นเอง

**๓. จุดประสงค์การเรียนรู้**

 ๓.๑ ความรู้ (K)

 ๓.๑.๑ นักเรียนมีความรู้ ความเข้าใจเกี่ยวกับหลักการอ่านจับใจความสำคัญได้อย่างถูกต้อง

 ๓.๑.๒ นักเรียนอ่านออกเสียงคำและข้อความได้ถูกต้อง

 ๓.๒ ทักษะ (P)

 ๓.๒.๑ นักเรียนเขียนสรุปใจความสำคัญของเรื่องที่อ่านได้

 ๓.๒.๒ นักเรียนถ่ายทอดเรื่องราว/สาระสำคัญของเรื่องที่อ่านในชีวิตประจำวันได้

 ๓.๒.๓ นักเรียนหาหลักธรรมจากเรื่องที่อ่านได้

 ๓.๓ เจตคติ (A)

 ๓.๓.๑ นักเรียนเห็นคุณค่าการใช้ภาษาไทยในชีวิตประจำวันได้อย่างถูกต้อง

 ๓.๓.๒ นักเรียนมีความกระตือรือร้น สนใจ และรักการอ่านมากยิ่งขึ้น

 ๓.๓.๓ นักเรียนนำหลักธรรมที่ได้จากการอ่านนิทานอีสปไปประยุกต์ใช้ในการดำเนินชีวิต

(บูรณาการหลักธรรมจากนิทาน)

**๔. สาระการเรียนรู้**

**หลักการจับใจความสำคัญ**

 ๑. ตั้งจุดมุ่งหมายในการอ่านให้ชัดเจน

 ๒. อ่านเรื่องราวอย่างคร่าว ๆ พอเข้าใจและเก็บใจความสำคัญของแต่ละย่อหน้า

 ๓. เมื่ออ่านจบให้ตั้งคำถามตนเองว่า เรื่องที่อ่าน มีใคร ทำอะไร ที่ไหน เมื่อไหร่ อย่างไร

 ๔. นำสิ่งที่สรุปได้มาเรียบเรียงใจความสำคัญใหม่ด้วยสำนวนของตนเองเพื่อให้เกิดความสละสลวย

**๕. กระบวนการจัดการเรียนรู้**

 **ขั้นนำเข้าสู่บทเรียน**

1. สนทนาและซักถามว่านักเรียนเคยฟังนิทานหรือไม่ เคยฟังเรื่องอะไร
2. ครุมีนิทานมาเล่าให้นักเรียนฟัง ๑ เรื่อง และสุ่มตัวแทนนักเรียนออกมาหน้าชั้นเรียนเพื่อเล่า

นิทานให้เพื่อนฟัง ๑ เรื่อง

1. นักเรียนและครูให้การเสริมแรงด้วยคำพูดและท่าทาง เช่น การให้ความสนใจ การชื่นชม และ

ปรบมือให้กำลังใจนักเรียนที่เป็นตัวแทน เป็นตน

**ขั้นการจัดกิจกรรม Active Learning**

1. นักเรียนร่วมกันแสดงความคิดเห็นว่า “เพราะเหตุใดครูและเพื่อนของนักเรียนจึงสามารถเล่า

นิทานให้นักเรียนฟังได้” พร้อมทั้งสรุป เช่น เพราะเรารู้และเข้าใจสาระสำคัญของเรื่องนั้นเองจึงสามารถถ่ายทอดออกมาได้

1. นักเรียนศึกษาเรื่อง หลักการอ่านจับใจความสำคัญ (หนังสือเรียนรายวิชภาษาไทย ภาษาพาที

ชั้นประถมศึกษาปีที่ 3) พร้อมทั้งฟังครูอธิบายรายละเอียดเพิ่มเติม

1. นักเรียนศึกษา การอ่านจับใจความสำคัญ เรื่อง แต่เด็กซื่อไว้
* นักเรียนอ่าน เรื่องแต่เด็กซื่อไว้ โดยการอ่านออกเสียง
* นักเรียนร่วมกันตอบคำถามว่า เรื่องที่อ่าน มีใคร ทำอะไร ที่ไหน เมื่อไหร่ อย่างไร
* ร่วมกันสรุปเรียบเรียงใจความสำคัญ ให้เกิดความสละสลวย
1. นักเรียนรับสมุดบันทึกการอ่านจับใจความสำคัญ คนละ ๑ เล่ม
2. นักเรียนจับกลุ่ม ๓ คน และรับนิทานอีสปสอนใจกลุ่มละ ๑ เรื่อง เพื่ออ่านและบันทึกข้อมูล

ตามที่กำหนดไว้ในสมุดบันทึกการอ่านจับใจความสำคัญ ซึ่งสามารถพูดคุยปรึกษากับเพื่อนในกลุ่มได้ (บูรณาการหลักธรรมจากนิทาน ระบุหลักธรรมนำไปใช้ในการดำเนินชีวิตได้ เช่น ความซื่อสัตย์ มีวินัย ความเสียสละ ความพอเพียง ความขยันพากเพียร)

1. ครูเดินตรวจดูการทำใบงานของนักเรียน พร้อมทั้งให้คำปรึกษา ข้อเสนอแนะ/แนวทาตลอดการ

ทำกิจกรรม

**ขั้นสรุป**

1. มอบหมายงานให้นักเรียนทบทวนใบความรู้ที่ครูแจกให้และทำงานเสร็จสมบูรณ์ถูกต้องและ

นำมาส่งก่อนเรียนครั้งต่อไป

**๖. สื่อและแหล่งเรียนรู้**

 ๑. สื่อ/นวัตกรรม

 - หนังสือเรียนรายวิชาภาษาไทย ชั้นประถมศึกษาปีที่ ๓ (ภาษาพาที)

 - นิทานอีสปสอนใจจำนวน ๓ เรื่อง (กระต่ายไม่ตื่นตูม/ลูกแกะของซาฟียะ/ธนูดอกไม้กับเจ้าชายน้อย) (วรรณคดีลำนำ)

 - สมุดบันทึกการอ่านจับใจความสำคัญ

 - ตัวอย่างการอ่านจับใจความสำคัญ แต่เด็กซื่อไว้

 ๒. แหล่งเรียนรู้

 - ห้องเรียนวิชาภาษาไทย

 - ห้องสมุดโรงเรียน

**๗. การวัดและประเมินผล**

 - แบบประเมินผลพฤติกรรมนักเรียน

 - แบบประเมินผลชิ้นงานนักเรียนรายบุคคล

 ลงชื่อ...................................................ครูผู้สอน

 (นางสาววันวิสา ประสานเนตร)

ความคิดเห็นของผู้บริหาร

..............................................................................................................................................................................................................................................................................................................................................................................................................................................................................................................................

 ลงชื่อ........................................................

 (นายประเสริฐ วงษ์แสน)

 ผู้อำนวยการโรงเรียนรามวิทยาประชานุสรณ์